**ОТЧЕТ**

**на постъпилите заявления за достъп до обществена информация**

**през 2013 г.**

В РЗИ-Плевен има утвърдена процедура за организацията на работата по приложение на Закона за достъп до обществена информация (ЗДОИ), с която се уреждат приемането, регистрирането, разпределянето, разглеждането на заявления и устни запитвания за достъп до обществена информация, изготвянето на решения за отказ или за предоставяне на обществена информация, съгласно разпоредбите на ЗДОИ.

РЗИ-Плевен разполага с официална интернет страница [www.rzi-pleven.com](http://www.rzi-pleven.com), на която се публикува информация, съгласно чл. 14 и чл. 15 от ЗДОИ:

- структура, функции и отговорности на дирекциите и отделите в

инспекцията;

- обновяване на регистрите на обекти с обществено предназначение;

- обновяване на регистъра на лечебните заведения за извънболнична първична и специализирана медицинска/дентална помощ и хосписите;

- контакти със звеното, което приема заявления за предоставяне на достъп до обществена информация (ЗАО);

- описание на услугите;

- вътрешни правила за организация на административното обслужване.

През 2013 г. са постъпили 16 бр. заявления.

Заявленията са подадени от:

- граждани – 12;

- неправителствени организации – 1;

- фирми – 3.

Поисканата информация касае дейността на инспекцията и по своя вид е служебна.

Темите, по които е поискана информацията касаят:

- контролната дейност на администрацията;

- предоставяне копие на жалба;

- предоставяне списък на лица и ЕГН с решение на ТЕЛК;

- предоставяне на статистическа информация за брой легла в заведения за болнична помощ.

След разглеждане на заявленията на 14 от тях е предоставена информация в законовия 14-дневен срок. На две е направен отказ за предоставяне на ДОИ, поради:

* достъпът засяга интересите на трето лице и няма негово изрично писмено съгласие за предоставяне на исканата обществена информация;
* исканата информация не представлява „обществена информация“ по смисъла на закона.

Този отчет е част от интернет базирания отчетен доклад за състоянието на администрацията.